ORDE do 7 de outubro de 2008 sobre aprobación definitiva do Plan Xeral de Ordenación Municipal do Concello de Taboadela (Ourense).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 13/11/2008

I. Antecedentes.
I.1. Mediante Orde do 11 de xullo de 2008 acordouse, de conformidade co artigo 85.5º a) da Lei 9/2002, do 30 de decembro, de ordenación urbanística e protección do medio rural de Galicia (en diante LOUG), outorgar a aprobación definitiva parcial ao Plan Xeral de Ordenación Municipal do Concello de Taboadela, deixando en suspenso unha serie de documentos e determinacións para que o concello emendase as deficiencias detectadas neles.
I.2. O Pleno do Concello de Taboadela aprobou o 28-7-2008 os documentos corrixidos correspondentes, logo dos informes emitidos polos servizos municipais, técnico con data do 22-7-2008 e xurídico con data do 23-7-2008.
I.3. O expediente municipal foi remitido á Consellería de Política Territorial, Obras Públicas e Transportes para resolver sobre a súa aprobación definitiva (entrada no rexistro en data 30-7-2008). O devandito expediente inclúe os seguintes documentos corrixidos como consecuencia do contido da Orde do 11 de xullo de 2008:
-Planos de ordenación: plano de estrutura xeral do territorio (folla única), planos de clasificación e cualificación do solo do termo municipal, serie nº 2, follas nº 1, 2, 3, 4 e folla índice.
-Tomo de memoria xustificativa, parte xeral: páxinas 37, 54, 55, 68, 78, 96, 97, 110, 138, 139, 140, e 147.
-Tomo de memoria, parte do estudo de sustentabilidade: páxinas 28, 29, 42, 43, 45 e 46.
-Tomo de memoria, parte do estudo de estratexia de actuación e estudo económico: páxinas da 26 a 35, ambas incluídas.
-Tomo de normativa urbanística: páxinas 119, 120, 121, 122, 185, da 191 á 194, 201 e 202.
I.4. Por medio dun escrito que entrou no rexistro da Consellería de Política Territorial, Obras Públicas e Transportes o 23-9-2008, o concello xustifica, conforme o artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común, a existencia de erros materiais nos seguintes planos que foron obxecto de aprobación definitiva parcial:
-Plano de clasificación e cualificación do solo dos núcleos rurais, serie nº 3, follas 1, 4 e 6.
-Planos de análise do modelo de asentamento poboacional, follas 1 e 6.
Estes planos incorpóranse ao expediente, oportunamente corrixidos e dilixenciados, facendo constar que foron aprobados polo Pleno municipal o 28-7-2008, para a súa substitución polos da mesma serie e numeración do plan aprobado definitivamente.
II. Consideracións e fundamentación.
De acordo co informe elaborado pola Dirección Xeral de Ordenación do Territorio e Urbanismo, os documentos aprobados polo Concello de Taboadela o 28-7-2008 introducen as correccións precisas para emendar as deficiencias que se detectaran na Orde do 11 de xullo de 2008; así mesmo, os documentos citados no número I.4. anterior emendan erros materiais existentes nos da mesma serie e numeración que fosen obxecto de aprobación definitiva, acorde co artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común.
De conformidade co disposto no artigo 89.1º da Lei 9/2002, do 30 de decembro, de ordenación urbanística e protección do medio rural de Galicia, correspóndelle á conselleira de Política Territorial, Obras Públicas e Transportes resolver sobre a aprobación definitiva do Plan Xeral de Ordenación Municipal.
III. Resolución.
Con base no antedito, de conformidade co disposto no artigo 85.5º a) da LOUG, resolvo:
Primeiro.-Aprobar definitivamente a documentación corrixida do Plan Xeral de Ordenación Municipal de Taboadela aprobada polo Pleno do Concello en sesión do 28-7-2008.
Segundo.-Os planos citados no número I.4. anterior substitúen aos de igual serie e número do documento que fose obxecto de aprobación definitiva parcial o 11-7-2008.
Terceiro.-Notifíqueselle esta orde ao concello e publíquese no Diario Oficial de Galicia.
Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de outubro de 2008.
María José Caride Estévez
Conselleira de Política Territorial, Obras Públicas
e Transportes